Na temelju članka 27. Pravilnika o financiranju udruga i drugih neprofitnih organizacija iz Proračuna Zagrebačke županije („Glasnik Zagrebačke županije“, broj 35/15), članka 20. Odluke o uvjetima, kriterijima i postupku za ostvarivanje prava na financiranje programa i projekata udruga i drugih neprofitnih organizacija čije područje djelovanja je zdravstvenog, socijalnog, humanitarnog i sličnog značenja (KLASA: 022-01/16-02/06, URBROJ: 238/1-03-16-26, od 16. veljače 2016. i KLASA: 022-01/19-01/04, URBROJ: 238/1-03-19-10, od 22. siječnja 2019.) Povjerenstvo za ocjenjivanje prijava na Javni natječaj za financiranje programa i projekata udruga i drugih neprofitnih organizacija čije područje djelovanja je zdravstvenog, socijalnog i humanitarnog značenja u 2019. godini, dana 25. travnja 2019. godine donosi

**PRIJEDLOG ZAKLJUČKA**

**o dodjeli financijskih sredstava za financiranje programa i projekata udruga i drugih neprofitnih organizacija čije područje djelovanja je zdravstvenog, socijalnog i**

**humanitarnog značenja u 2019. godini**

**I.**

Predlaže se dodjela financijskih sredstva iz Proračuna Zagrebačke županije, kao pomoć u provedbi programa i projekata udruga i drugih neprofitnih organizacija čije područje djelovanja je zdravstvenog, socijalnog i humanitarnog značenja u 2019. godini, u ukupnom iznosu od 2.200.000,00 kuna.

**II.**

Tabela s nazivom udruga i drugih neprofitnih organizacija, njihovim programima/projektima, prijedlogom iznosa dodijeljenih financijskih sredstava i ostvarenom broju bodova nalazi se u prilogu ovog Prijedloga Zaključka i čini njegov sastavni dio (TABELA – PRIJEDLOG FINANCIJSKIH SREDSTAVA 2019.).

**III.**

Udruge koje su nezadovoljne Prijedlogom Zaključka o dodjeli financijskih sredstava imaju pravo na prigovor.

 Rok za podnošenje prigovora je 8 (osam) dana od dana objave Prijedloga Zaključka o dodjeli financijskih sredstava na web stranicama Zagrebačke županije, a Zaključak o prigovoru donosi Župan.

 Prigovor se može podnijeti isključivo na provedbu natječajnog postupka te eventualno bodovanje nekog kriterija s 0 bodova, ukoliko prijavitelj smatra da je u prijavi dostavio dovoljno argumenata za drugačije bodovanje.

 Razlog podnošenja prigovora ne može biti visina dodijeljenih sredstava ili nedodjela sredstava.

**IV.**

Javnom objavom Prijedloga Zaključka o dodjeli financijskih sredstava na web stranicama Zagrebačke županije smatra se da su udruge obaviještene o rezultatima Javnog natječaja.

**V.**

Prijedlog Zaključka stupa na snagu danom donošenja i objavljuje se na službenoj stranici Zagrebačke županije.

KLASA: 550-01/19-01/01

URBROJ: 238/1-13-01/1-19-09

Zagreb, 25. travnja 2019.

/Povjerenstvo za ocjenjivanje prijava na Javni natječaj/